A4-0016/98

Ψήφισμα σχετικά με την εκτέλεση των πιστώσεων των διαρθρωτικών ταμείων

Το Ευρωπαΐκό Κοινοβούλιο,

- έχοντας υπόψη τους εις τα άρθρα 130Α έως 130 Ε της ΣΕΚ καθορισμένους στόχους της Ευρωπαΐκής Περιφερειακής Πολιτικής, τις κατευθυντήριες γραμμές των ευρωπαΐκών διαρθρωτικών ταμείων και τις σ' αυτές περιεχόμενες προτεραιότητες,

- έχοντας υπόψη τους στόχους που καθορίσθηκαν στο Ευρωπαΐκό Συμβούλιο του 1992 στο Εδιμβούργο για την ενίσχυση της οικονομικής και κοινωνικής συνοχής εντός των κρατών μελών της Κοινότητας,

- έχοντας υπόψη τις ετήσιες εκθέσεις για τα διαρθρωτικά ταμεία σύμφωνα με το άρθρο 16 του Κανονισμού (ΕΟΚ) αριθ. 2081/93, τις περιοδικές εκθέσεις σύμφωνα με το άρθρο 8 του Κανονισμού (ΕΟΚ) αριθ. 2083/93 καθώς και την Πρώτη έκθεση σχετικά με την οικονομική και κοινωνική συνοχή σύμφωνα με το άρθρο 130Β της ΣΕΚ,

- έχοντας υπόψη τις ετήσιες εκθέσεις του Ελεγκτικού Συνεδρίου σύμφωνα με το άρθρο 188Γ (4) της ΣΕΚ,

- έχοντας υπόψη τις προτάσεις που παρουσιάζει η Επιτροπή στην Ατζέντα 2000 για μια προσαρμογή της κοινοτικής διαρθρωτικής πολιτικής, προκειμένου να ανταποκριθεί και όλως ιδιαιτέρως επίσης στις απαιτήσεις επικείμενων διευρύνσεων,

- έχοντας υπόψη το ψήφισμα του Ευρωπαΐκού Κοινοβουλίου της 10ης Απριλίου 1997 που περιλαμβάνει τις παρατηρήσεις οι οποίες αποτελούν αναπόσπαστο μέρος της αποφάσεως με την οποία χορηγείται απαλλαγή για την εκτέλεση του προϋπολογισμού της Ευρωπαΐκής Ένωσης για το οικονομικό έτος 1995 ((ΕΕ L 162 της 19.6.1997, σελ. 32.)), το οποίο εκφράζει ανησυχία «σχετικά με την εν μέρει μη ικανοποιητική απορρόφηση των διαθέσιμων πιστώσεων» και αναθέτει στις αρμόδιες επιτροπές του, «να εξετάσουν ακριβέστερα την έκταση και τις επιπτώσεις του προβλήματος και να εκπονήσουν συστάσεις»,

- έχοντας υπόψη την έκθεση της Επιτροπής Περιφερειακής Πολιτικής καθώς και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Προϋπολογισμών, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Απασχόλησης και Κοινωνικών Υποθέσεων, της Επιτροπής Περιβάλλοντος, Δημόσιας Υγείας και Προστασίας των Καταναλωτών, της Επιτροπής Ελέγχου του Προϋπολογισμού καθώς και της Επιτροπής Αλιείας (A4-0016/98),

A. εκτιμώντας ότι οι πιστώσεις των διαρθρωτικών ταμείων, σύμφωνα με το άρθρο 158 της Συνθήκης του Άμστερνταμ, αποσκοπούν στη μείωση των διαφορών μεταξύ των επιπέδων ανάπτυξης των διαφόρων περιοχών και της καθυστέρησης των λιγότερο ευνοημένων περιφερειών ή νησιών, συμπεριλαμβανομένων των αγροτικών περιοχών 7 εκτιμώντας ότι η πολιτική αυτή έχει και μια οριζόντια διάσταση και ότι έχει ως στόχο τη μείωση των διαφορών στο επίπεδο ανάπτυξης των διαφόρων περιφερειών,

Β. εκτιμώντας ότι οι σημαντικές αυξήσεις των διαρθρωτικών πιστώσεων για τις περιόδους προγραμματισμού 1989-1993 και 1994-1999 αντικατοπτρίζουν τη σημασία, που αποδίδεται στην πολιτική ενίσχυσης της οικονομικής και κοινωνικής συνοχής,

Γ. εκτιμώντας ότι, παρά την ενίσχυση αυτή των προσπαθειών, η Πρώτη Έκθεση Συνοχής μπόρεσε να διαπιστώσει μόνο σε εθνικό, όχι όμως σε περιφερειακό επίπεδο, σύγκλιση των διαφορών ανάπτυξης εκπεφρασμένων σε ΑΕΠ κατά κεφαλήν σε μονάδες αγοραστικής δύναμης,

Δ. εκτιμώντας ότι μια συνέχιση της διαρθρωτικής πολιτικής είναι αναγκαία ιδίως επίσης ενόψει των μελλοντικών προκλήσεων, όπως η οικονομική και νομισματική ένωση και η διεύρυνση με τις χώρες της Κεντρικής και Ανατολικής Ευρώπης και της Κύπρου,

Ε. εκτιμώντας ότι η περιφερειακή πολιτική και η διαρθρωτική πολιτική αποτελούν μια από τις σημαντικότερες συμβολές όσον αφορά τη διαφάνεια της Ευρωπαΐκής Ένωσης και την εγγύτητα στον πολίτη,

ΣΤ. εκτιμώντας ότι οι παρεμβάσεις των διαρθρωτικών ταμείων συμβάλλουν στη δημιουργία θέσεων εργασίας και κατ' αυτόν τον τρόπο στη λύση της κρίσης της απασχόλησης στην Ευρώπη, και όλως ιδιαιτέρως υπό το φως του συνεχώς υψηλού αριθμού των ανέργων και ιδίως δε του υψηλού επιπέδου της ανεργίας μακράς διαρκείας,

Ζ. εκτιμώντας ότι οι για τα διαρθρωτικά ταμεία εγκεκριμένοι πόροι στο πλαίσιο της δημοσιονομικής πρόβλεψης αποτελούν τόσο μια έγκριση των δαπανών αλλά και έναν συμπεφωνημένο στόχο των δαπανών, του οποίου η εκτέλεση είναι αναπόφευκτη για την οικονομική και κοινωνική συνοχή,

Η. εκτιμώντας ότι κατά την εκτέλεση των πιστώσεων των διαρθρωτικών ταμείων στόχοι πρέπει να είναι η πλήρης χρησιμοποίηση και διεκπεραίωσή τους βάσει των προθεσμιών, καθώς και μία κατά το δυνατό υψηλή ποιότητα των προγραμμάτων 7

Θ. εκτιμώντας ότι η διαμάχη μεταξύ πολυετούς προγραμματισμού στο πλαίσιο της διαρθρωτικής πολιτικής και του ετήσιου χαρακτήρα του προϋπολογισμού δικαιολογεί πλέον πιο ευέλικτα μέσα του προϋπολογισμού (π.χ. την υπάρχουσα δυνατότητα της επανεγγραφής στον προϋπολογισμό), προκειμένου να υπάρξει ανταπόκριση στις αποφάσεις του Εδιμβούργου 7 εκτιμώντας ότι το Συμβούλιο της Ευρωπαΐκής Ένωσης θεωρεί τις περικοπές των πόρων ως απάντηση στη μη απορρόφηση διαρθρωτικών πιστώσεων,

Ι. εκτιμώντας ότι κάθε μη απορρόφηση πιστώσεων των διαρθρωτικών ταμείων οφείλεται σε πολυποίκιλους λόγους, οι οποίοι μπορεί να είναι διοικητικής-διαδικαστικής φύσεως, δημοσιονομικής ή μακροοικονομικής φύσεως 7 εκτιμώντας ότι η σημερινή διάρθρωση της ευρωπαΐκής περιφερειακής πολιτικής, μέχρι σήμερα, και ο τρόπος διαχείρισής της φέρουν μέγα μέρος της ευθύνης για τη μη απορρόφηση και απαιτούν ως εκ τούτου αναπροσαρμογή στο πλαίσιο της μελλοντικής μεταρρύθμισης,

ΙΑ. εκτιμώντας ωστόσο ότι μία συστηματική μη απορρόφηση περιορίζει σημαντικά τον στόχο της ενίσχυσης της οικονομικής και κοινωνικής συνοχής καθώς και τις αποφάσεις του Εδιμβούργου και δεν πρέπει να γίνεται ανεκτή,

ΙΒ. επισημαίνοντας με έμφαση το γεγονός ότι το ζήτημα της ποιότητας των παρεμβάσεων των διαρθρωτικών ταμείων πρέπει να αποτελεί το τελικώς αποφασιστικό κριτήριο και ότι μια απλά τυπική διεκπεραίωση των πιστώσεων πρέπει να απορριφθεί,

ΙΓ. εκτιμώντας ότι με την επικείμενη μεταρρύθμιση των διαρθρωτικών ταμείων προσφέρεται η δυνατότητα να αποδεχθούμε την πρόκληση για τη βελτίωση της απορροφητικότητας των πόρων και κατ' αυτόν τον τρόπο να σχεδιάσουμε μια βελτιωμένη, αποδοτικότερη και με καλύτερα αποτελέσματα, διαρθρωτική πολιτική,

Κατάσταση της απορροφητικότητας των πιστώσεων των διαρθρωτικών ταμείων το 1994-1999

1. διαπιστώνει ότι ο βαθμός απορροφητικότητας των πιστώσεων των διαρθρωτικών ταμείων (υποχρεώσεις/πόροι του προϋπολογισμού) για τα έτη 1994, 1995 και 1996 ανερχόταν αντιστοίχως στο 90, 91 και 98% και στις πληρωμές αντιστοίχως 75, 81 και 95% 7 διαπιστώνει με λύπη ότι, όσον αφορά τις υποχρεώσεις, κατά τα δύο πρώτα έτη σημειώθηκαν χειρότερα αποτελέσματα σε σχέση με το έτος με τον χαμηλότερο βαθμό απορροφητικότητας της προηγούμενης περιόδου (1993: 94%) 7

2. διαπιστώνει ότι συνολικά κατά την εν λόγω χρονική περίοδο 94-96 δεν απορροφήθηκαν από τις γι' αυτήν την περίοδο διαθέσιμες πιστώσεις περίπου 3,4 δισ. Ecu, τα οποία έπρεπε να εγγραφούν εκ νέου στον προϋπολογισμό τα επόμενα οικονομικά έτη 97-99 7 διαπιστώνει ωστόσο με ικανοποίηση, ότι το έτος 1996 σημειώθηκε καμπή, στο βαθμό που αναλήφθηκαν όλες οι προβλεπόμενες για αυτό το έτος πιστώσεις και πέραν αυτών διεκπεραιώθηκαν 423 εκατ. Ecu από τα 869 εκατ. Ecu, τα οποία επανεγγράφησαν στον προϋπολογισμό από το 1994 στο 1996 7

3. διαπιστώνει για το λόγο αυτό με ικανοποίηση, ότι μετά τη χαμηλή απορροφητικότητα των διαθέσιμων πιστώσεων κατά τα έτη 1994 και 1995 συνολικά πλέον βελτιώνεται η απορρόφηση των πόρων των διαρθρωτικών ταμείων από το 1996 και εξής, η οποία ελήφθη ήδη υπό σημείωση από το Ευρωπαΐκό Κοινοβούλιο ως σκέλος της αρμόδιας επί του προϋπολογισμού αρχής στο ψήφισμά του της 2ας Οκτωβρίου 1997 σχετικά με την εκτέλεση του γενικού προϋπολογισμού της Ευρωπαΐκής Ένωσης για το οικονομικό έτος 1997 ((EE C 325 της 27.10.1997, σελ. 18)) και της 23ης Οκτωβρίου 1997 σχετικά με το σχέδιο του γενικού προϋπολογισμού της Ευρωπαΐκής Ένωσης για το οικονομικό έτος 1998 - Τμήμα ΙΙΙ - Επιτροπή ((ΣΠ της ημερομηνίας αυτής, Μέρος ΙΙ, σημείο 1 δ).))

4. διαπιστώνει με ικανοποίηση την βελτιούμενη εξέλιξη της απορροφητικότητας του Ευρωπαΐκού Ταμείου Περιφερειακής Ανάπτυξης (ΕΤΠΑ), το οποίο μετά από μη ικανοποιητική εκτέλεση κατά το έτος 1994 επιτυγχάνει τώρα πλέον ικανοποιητικά ποσοστά χρησιμοποίησης και αποτελώντας το 48% των πόρων των διαρθρωτικών ταμείων (μη συνυπολογιζομένου του Ταμείου Συνοχής) επηρεάζει σημαντικά το γενικό ποσοστό χρησιμοποίησης 7

5. διαπιστώνει ότι, παρά το ικανοποιητικό ποσοστό χρησιμοποίησης του Ευρωπαΐκού Κοινωνικού Ταμείου (ΕΚΤ) κατά το έτος 1996, η διάθεση πιστώσεων κατά το ήμισυ της τρέχουσας περιόδου ενίσχυσης υπολείπεται σημαντικά του οικονομικού σχεδίου 7 με συμμετοχή 30% στις πιστώσεις των διαρθρωτικών ταμείων μια μεσοπρόθεσμη βελτίωση της απορροφητικότητας επηρεάζει σημαντικά το γενικό ποσοστό χρησιμοποίησης 7 σημειώνει ότι ο ετήσιος χαρακτήρας του προγραμματισμού του ΕΚΤ δεν αντιστοιχεί πάντοτε στα οικονομικά έτη των κρατών μελών ούτε στο ακαδημαΐκό έτος 7

6. εκφράζει τη λύπη του, για το γεγονός ότι παρά την σχετικά καλή εκτέλεση των πιστώσεων του χρηματοδοτικού μέσου για τον προσανατολισμό της αλιείας (ΧΜΠΑ) κατά τα δύο πρώτα έτη, το ΧΜΠΑ κατά το έτος 1996 βρισκόταν με ένα ποσοστό εκτέλεσης ύψους μόνο 78% καθαρά πίσω από τα άλλα διαρθρωτικά ταμεία 7 διαπιστώνει με ικανοποίηση την εξέλιξη της απορροφητικότητας του Ευρωπαΐκού Γεωργικού Ταμείου Προσανατολισμού και Εγγυήσεων - Τμήμα Προσανατολισμού (ΕΓΤΠΕ - Π) 7

7. Πιστεύει ότι, παρά ορισμένα συγκεκριμένα προβλήματα που επιλύθηκαν, το επίπεδο γενικής εκτέλεσης του ΕΓΤΠΕ-Τμήμα Προσανατολισμού κατά το προηγούμενο έτος προγραμματισμού και κατά το τρέχον μπορεί να θεωρηθεί αρκετά ικανοποιητικό, τόσο όσον αφορά την επίτευξη των στόχων όσο και τη χρησιμοποίηση των πιστώσεων.

8. διαπιστώνει απορροφητικότητα στους στόχους ύψους 96% του αρχικού προγραμματισμού μεταξύ των έτων 1994 και 1996 7 εκφράζει την ικανοποίησή του για την περισσότερο από ικανοποιητική απορροφητικότητα των πιστώσεων για τον στόχο 1 7 εκφράζει την ανησυχία του για την υπολειπόμενη της βέλτιστης εκτέλεσης των υπόλοιπων στόχων 7

9. θεωρεί ως ανεπαρκή την απορροφητικότητα των κοινοτικών πρωτοβουλιών με ένα σωρευτικό βαθμό χρησιμοποίησης ύψους 90% του αρχικού σχεδιασμού μεταξύ 1994 και 1996 7 θεωρεί ως ένα εκ των βασικών λόγων τις προκύψασες καθυστερήσεις κατά την έναρξη της περιόδου προγραμματισμού, οι οποίες οδήγησαν κατά το 1994 σε ένα ποσοστό χρησιμοποίησης ύψους μόνο 12% 7 ανησυχεί, παρά το γεγονός, αυτό για τη συνεχιζόμενη βραδεία εκτέλεση ορισμένων κοινοτικών πρωτοβουλιών 7

10. διαπιστώνει όσον αφορά το απομένον προς διεκπεραίωση υπόλοιπο ως διαφορά μεταξύ των αναληφθεισών υποχρεώσεων και των πραγματοποιηθεισών όντως πληρωμών ότι αυτή αυξήθηκε μεταξύ των ετών 1993 και 1996 από 15 σε 25,7 δις Ecu 7 αναγνωρίζει ωστόσο το θετικό γεγονός ότι τόσο το ετήσιο ποσοστό αύξησης όσο και το ποσοστό συμμετοχής σε σχέση με τους πόρους για υποχρεώσεις μειώθηκαν ανά οικονομικό έτος και κατ' αυτόν τον τρόπο βελτιώθηκαν 7

11. ασκεί έντονη κριτική για το γεγονός ότι κατά το τέλος του 1996 εκκρεμούν ακόμη πιστώσεις προς διεκπεραίωση από το χρονικό διάστημα πριν το 1994 ύψους 2,5 δισ. Ecu για τα κοινοτικά σχέδια ενίσχυσης και τις κοινοτικές πρωτοβουλίες από το 1989-1993 7 διαπιστώνει, ότι δεν δημοσιεύονται εκ μέρους της Επιτροπής επίκαιρα στοιχεία όσον αφορά την διεκπεραίωση τρεχόντων ακόμη προγραμμάτων από το χρονικό διάστημα πριν το 1994 7 εκφράζει τη λύπη του για το γεγονός ότι το Ευρωπαΐκό Κοινοβούλιο στο πλαίσιο της ελεγκτικής λειτουργίας του έπρεπε να καταφύγει όσον αφορά αυτά τα στοιχεία σε δημοσιεύσεις του Ελεγκτικού Συνεδρίου 7

Ελλείμματα κατά την έναρξη και διεκπεραίωση της τρέχουσας περιόδου προγραμματισμού

12. διαπιστώνει με έμφαση, ότι ένα από τα μεγαλύτερα ελλείμματα κατά την απορρόφηση των πιστώσεων αποτελεί ο τρόπος έναρξης της περιόδου σχεδιασμού των προγραμμάτων, ο οποίος χαρακτηρίσθηκε στην περίπτωση της περιόδου προγραμματισμού 1994-1999 από σημαντικές καθυστερήσεις όσον αφορά τους κανονισμούς, τη λήψη αποφάσεων όσον αφορά τις ενισχυόμενες περιοχές και κατανομή των πιστώσεων και κατά συνέπεια κατά την κατάθεση και έγκριση των προγραμμάτων 7

13. πιστεύει για το λόγο αυτό ότι μια επιτυχής έναρξη αρχίζει πολύ ενωρίτερα (έκδοση κανονισμών, όρια των ενισχυομένων περιοχών, άδειες προγραμμάτων κλπ.) από την επίσημη έναρξη κάθε φάσης προγραμματισμού, προκειμένου να κρατηθεί εντός ορίων ο αφ' εαυτού ατελής δημοσιονομικός σχεδιασμός των μέτρων διαρθρωτικής πολιτικής 7 διαπιστώνει ότι η έναρξη αυτή είναι επιτυχής εφόσον μετέχουν τόσο τα τοπικά και περιφερειακοί φορείς όσο και οι κοινωνικοί εταίροι εγκαίρως του προγραμματισμού 7

14. ζητεί από την Επιτροπή και τα κράτη μέλη να εξασφαλίσουν μέσω της τεχνικής αρωγής τη μεγίστη δυνατή κατάρτιση των αιτούντων και την κατάλληλη αξιολόγηση των αιτήσεων μέσω εκπαιδευτικής και προπαρασκευαστικής εργασίας για την βελτίωση της επιτυχούς απορρόφησης των ενισχύσεων 7

15. διαπιστώνει ότι, λόγω αυτών των καθυστερήσεων το 1994 και το 1995, κατά την εκτέλεση του προϋπολογισμού για τους πόρους των διαρθρωτικών ταμείων της περιόδου προγραμματισμού 1994-1999, οι υποχρεώσεις θα συγκεντρωθούν στο τέλος αυτής της πολυετούς περιόδου, όπως κατά την προηγούμενη περίοδο προγραμματισμού 7 υπενθυμίζει ότι οι διαδοχικές προσαρμογές της κατηγορίας 2 των ΔΠ κατ´ έτος από το 1995 δημιούργησαν χιονοστιβάδα, συγκεντρώνοντας το 1999 (τελευταίο έτος του προγραμματισμού) στο ελάχιστο ένα συμπληρωματικό ποσόν σε σχέση με το αρχικό ανώτατο όριο πιστώσεων υποχρεώσεων που είχε προβλεφθεί στο Εδιμβούργο, ύψους 1,738 δισ. Ecu, ενώ το πρόσθετο ποσόν σε πιστώσεις πληρωμών φθάνει τα 1,105 εκατ. Ecu 7 φοβάται ότι το ποσόν αυτό, λόγω μιας ενδεχόμενης ελλιπούς εκτέλεσης, να αυξηθεί κατά την επόμενη διετία (98/99) 7 εκφράζει τη λύπη του για το συχνά παρατηρούμενο γεγονός ότι οι πληρωμές συγκεντρώνονται συνήθως στο τέλος του οικονομικού έτους 7

16. ζητά τη ρεαλιστική αξιολόγηση της βιωσιμότητας του ισχύοντος χρηματοπιστωτικού πλαισίου, όπως απορρέει από την επανεγγραφή των αχρησιμοποίητων πιστώσεων από το 1994 και 1995, δεδομένου ότι συγκεντρώνει τεχνητά πόρους προς το τέλος της περιόδου προγραμματισμού 7

17. διαπιστώνει μετ' επιτάσεως ότι η επιτυχής επιλογή των σχεδίων έχει αποφασιστική σημασία για την εκτέλεση των πιστώσεων 7 διαπιστώνει, επίσης, την θετική σχέση μεταξύ της ενοποίησης κοινοτικών συγχρηματοδοτήσεων σε υφιστάμενα προγράμματα και της απορρόφησης των πιστώσεων 7 αναγνωρίζει, ωστόσο ότι τα δεδομένα απορρόφησης δεν αντιστοιχούν στην ποιότητα καινοτόμων προγραμμάτων, που απαιτούν περισσότερο χρόνο και κόστος εργασίας 7

18. επισημαίνει για μια ακόμη φορά ότι η διοικητική κατάτμηση τόσο σε οριζόντιο όσο και σε κάθετο επίπεδο (ΕΕ, εθνικό, περιφερειακό) μπορεί να παρεμποδίσει την επιτυχή απορρόφηση των πιστώσεων 7 ο προκαλούμενος από αυτήν την κατάτμηση αριθμός εμπλεκομένων φορέων, σε συνδυασμό με τον μεγάλο αριθμό μορφών παρέμβασης και διαδικασιών, οδηγεί συχνά σε υπερβολικό φόρτο διοικητικών εργασιών και, κατά συνέπεια, σε περιορισμένη και καθυστερημένη απορρόφηση των πιστώσεων των διαρθρωτικών ταμείων 7

19. υπογραμμίζει με έμφαση τη σκοπιμότητα της υποχρέωσης συγχρηματοδότησης εκ μέρους των κρατών μελών 7 διαπιστώνει, ωστόσο, ότι ένας από τους λόγους για τα προβλήματα κατά την εκτέλεση των πιστώσεων είναι οι δυσκολίες συγχρηματοδότησης, οι οποίες οφείλονται στην ακριβή ετήσια ισχύ των εθνικών προϋπολογισμών, στην καθυστερημένη εκπλήρωση ή στην μη τήρηση υποσχέσεων συγχρηματοδότησης του δημοσίου τομέα ή στην απλή αδυναμία διάθεσης των απαραίτητων πόρων συγχρηματοδότησης 7

20. διαπιστώνει ότι η τροποποίηση των προγραμμάτων και χρονοδιαγραμμάτων, στο πλαίσιο της διαδικασίας της Επιτροπής Παρακολούθησης, είναι σήμερα άκαμπτες και εξαιρετικά χρονοβόρες, με συνέπεια να προκαλούνται συχνά καθυστερήσεις κατά την εκτέλεση των πιστώσεων 7 προτείνει εν προκειμένω την διεύρυνση των αρμοδιοτήτων και την αναθεώρηση του ρόλου των επιτροπών παρακολούθησης ενισχύοντας ταυτόχρονα το συστηματικό έλεγχο και εξασφαλίζοντας τη δυνατότητα επιβολής κυρώσεων εκ μέρους της Επιτροπής 7

21. διαπιστώνει τέλος ότι ορισμένα κράτη μέλη προβάλλουν ως κύρια αιτία των καθυστερήσεων κατά την εκτέλεση των πιστώσεων τις απαιτήσεις όσον αφορά την αξιολόγηση και τον έλεγχο, λόγω της έλλειψης παράδοσης αξιολόγησης, των προβλημάτων συντονισμού και των συγκρούσεων αρμοδιοτήτων μεταξύ του ευρωπαΐκού και εθνικού επιπέδου ή του γενικά πολύ αργού μηχανισμού αυτοδιόρθωσης του συστήματος περιφερειακής πολιτικής 7

Προτάσεις για την βελτίωση της απορρόφησης των πιστώσεων στο πλαίσιο της μεταρρύθμισης των διαρθρωτικών ταμείων

22. καλεί την Επιτροπή να θεσπίσει τους κανονισμούς πλαίσια το ενωρίτερο δυνατό, οπωσδήποτε, όμως, μέχρι την άνοιξη του 1998 7 θεωρεί απαραίτητο οι εν λόγω κανονισμοί να εγκριθούν από το Συμβούλιο και το Ευρωπαΐκό Κοινοβούλιο εντός του 1998, προκειμένου οι τοπικές, περιφερεικές και εθνικές υπηρεσίες να έχουν επαρκή χρόνο, για να προετοιμάσουν και να καταθέσουν τα προγράμματα (ασφάλεια προγραμματισμού) και το 2000 να μπορεί να αρχίσει η εφαρμογή τους (ελαχιστοποίηση του παράγοντα χρόνου) 7 υπενθυμίζει στην Επιτροπή ότι τα κατευθυντήρια προγράμματα της Επιτροπής ή οι προτεραιότητες δεν θα πρέπει να θέσουν σε δεύτερη μοίρα τις ειδικές ανάγκες και τους στόχους της τοπικής εταιρικής σχέσης 7

23. επαναλαμβάνει, συνεπώς, το αίτημά του για συνέχιση της μέχρι σήμερα ενίσχυσης για ένα μεταβατικό έτος - με στόχο να διασφαλισθεί η ομαλή μετάβαση - στην περίπτωση που οι νέοι κανονισμοί των διαρθρωτικών ταμείων εγκριθούν μετά την 1η Ιανουαρίου 1999 7

24. θεωρεί άξια επιδοκιμασίας την προτεινόμενη από την Επιτροπή στο Ατζέντα 2000 συγκέντρωση, απλοποίηση και μείωση των μορφών παρέμβασης 7 ελπίζει ότι τούτο θα συμβάλει στην διοικητική ανακούφιση σε όλα τα επίπεδα, ιδιαίτερα όσον αφορά τον τομέα των κοινοτικών πρωτοβουλιών, καθώς και στην καλύτερη απορρόφηση των πιστώσεων 7

25. διαπιστώνει ότι μία άριστα διαρθρωμένη εταιρική σχέση αποτελεί παράγοντα εγγύησης για την επιτυχή απορρόφηση των πόρων των διαρθρωτικών ταμείων, δεδομένου ότι δρα κατά της διοικητικής κατάτμησης 7 για τον λόγο αυτό, υποστηρίζει την πρόθεση της Επιτροπής να ενισχύσει την αρχή της εταιρικής σχέσης στο πλαίσιο της μεταρρύθμισης των διαρθρωτικών ταμείων 7 απευθύνει, όμως, επίσης αποφασιστική έκκληση προς τους εμπλεκόμενους εταίρους σε όλα τα επίπεδα να χρησιμοποιήσουν στο πνεύμα αυτό πλήρως τις υφιστάμενες δυνατότητες 7 ζητεί από όλους τους εταίρους να καταλήξουν, όσο το δυνατόν ταχύτερα, σε αποφάσεις προκειμένου να αποφεύγουν να παγώνουν οι πληρωμές προς τους τελικούς δικαιούχους, δημιουργώντας σοβαρά προβλήματα ταμειακής ρευστότητας για τα σχέδια ή, ακόμα, θέτοντας σε κίνδυνο τη βιωσιμότητα των σχεδίων. Ζητεί επίμονα από τους εταίρους να χαράξουν σαφείς διαχωριστικές γραμμές μεταξύ των διαφόρων αρμοδιοτήτων των εταίρων όσον αφορά την απορρόφηση 7

26. διαπιστώνει ότι περιφέρειες με οικονομική αυτονομία αντιμετωπίζουν κατά βάσιν ολιγότερα προβλήματα όσον αφορά την εξασφάλιση της συγχρηματοδότησης 7 ζητεί επίμονα από τους εταίρους να βελτιώσουν τις σχετικές με την συγχρηματοδότηση διατάξεις, ιδίως δε για τις περιοχές που δεν έχουν οικονομική αυτονομία 7 τάσσεται, επίσης, υπέρ της εντονότερης συμμετοχής του ιδιωτικού τομέα στη συγχρηματοδότηση 7

27. τάσσεται υπέρ της εναρμόνισης των διοικητικών πρακτικών κατά τη διαχείριση των διαφόρων ταμείων 7 υποστηρίζει στο πλαίσιο της επικείμενης συζήτησης για τη μεταρρύθμιση, ένα στενό συντονισμό εντός των εμπλεκομένων διοικητικών επιπέδων επί τη βάσει μιας ολοκληρωμένης προσπάθειας περιφερειακής στήριξης 7 θεωρεί απαραίτητο να καθορισθούν σε όλα τα εμπλεκόμενα επίπεδα σαφείς αρμοδιότητες και συγκεκριμένοι εταίροι, προκειμένου να βελτιωθεί η αποτελεσματικότητα των διαδικασιών 7

28. λαμβάνει υπόψη του την πρόταση που υπέβαλε η Επιτροπή στην Ατζέντα 2000 σχετικά με τη δημιουργία αποθεματικού 7 θεωρεί, όμως, ότι για την εκτίμηση αυτής της πρότασης πρέπει να τεθούν προς συζήτηση τα κριτήρια, ότι η δημιουργία ενός τέτοιου αποθεματικού δεν πρέπει να οδηγήσει σε επιπλέον φόρτο διοικητικών εργασιών και ότι η καθαρή ροή των πιστώσεων δεν πρέπει να αξιολογηθεί μεμονωμένα, προκειμένου να μην τεθούν σε κίνδυνο πρωτοβουλίες υψηλού επιπέδου 7 πιστεύει εξάλλου ότι, όσον αφορά τη δυνατότητα διαφορετικής εκτέλεσης μη απορροφηθεισών χρηματοδοτικών πιστώσεων, η Προσωρινή Αξιολόγηση αποτελεί το βέλτιστο χρονικό σημείο επανεξέτασης 7

29. διαπιστώνει ότι δεν μπορεί ήδη από τώρα να συναχθεί ότι η δημιουργία ενός αποθεματικού, θα οδηγήσει στην ποιοτικά καλύτερη χρησιμοποίηση των πιστώσεων. Σε κάθε περίπτωση, θα ήταν ευκταίο να αξιολογηθεί η σκοπιμότητά τους στο γενικό πλαίσιο της εξέτασης των νέων κανονισμών, σε συνδυασμό με τους τομείς του προγραμματισμού, της διαχείρισης, του ελέγχου και των «εκ των προτέρων» και «εκ των υστέρων» αξιολογήσεων 7

30. διαπιστώνει όσον αφορά τις εκκρεμούσες υποχρεώσεις (παλαιά βάρη), όπως είχε ήδη διαπιστωθεί κυρίως για την περίοδο 1989-1993, δεν είναι σαφές εάν πρόκειται για πιστώσεις πληρωμών ή για αναλήψεις υποχρεώσεων που θα εξακολουθήσουν να βαρύνουν ακόμη τον προϋπολογισμό για πολλά χρόνια 7

31. πιστεύει ότι η διάρθρωση της παρουσίασης του προϋπολογισμού της διαρθρωτικής πολιτικής, ιδίως των Διαρθρωτικών Ταμείων, δεν αντικατοπτρίζει με διάφανο τρόπο το νομικό πλαίσιο που προβλέπει τον ορισμό συγκεκριμένων περιόδων προγραμματισμού (1989-1993 και 1994-1999) ανά Στόχο και ενδεικτική κατανομή του χρηματοδοτικού πλαισίου ανά Στόχο και ανά κράτος μέλος (άρθρο 12 του κανονισμού (ΕΟΚ) 2081/93) 7 η κατάσταση, όπως έχει σήμερα, δυσχεραίνει την εξέταση των διαφορών του προγραμματισμού που προβλέπεται στο πλαίσιο των αποφάσεων του Εδιμβούργου και της εκτέλεσης σε δημοσιονομικό επίπεδο. Για τον λόγο αυτόν υποβάλλεται η πρόταση να συνοδεύεται η αναθεώρηση των Διαρθρωτικών Ταμείων από μια παρουσίαση του προϋπολογισμού η οποία να βασίζεται σε επιμέρους υποτίτλους που θα αναφέρονται σε κάθε μία από τις διάφορες περιόδους προγραμματισμού 7

32. πιστεύει ότι, σε περίπτωση που θα εξακολουθήσουν να παραμένουν οι δυσκολίες απορρόφησης στο τέλος της περιόδου προγραμματισμού, πρέπει να εξευρεθούν λύσεις που θα επιτρέψουν την ανακατανομή των πόρων που διατέθηκαν στη διάρκεια της τρέχουσας περιόδου προγραμματισμού, λαμβάνει υπόψη ότι πρόσφατα τέθηκε σε ισχύ ένα νέο σύστημα λογιστικής εκκαθάρισης για τα Διαρθρωτικά Ταμεία 7

33. ελπίζει ότι η έκθεση που αναμένεται να υποβληθεί πριν από το ΠΣΠ του 1999, σχετικά με τη γενική κατάσταση όσον αφορά την εκτέλεση των διαφόρων τμημάτων των Διαρθρωτικών Ταμείων, θα περιέχει λογικές προτάσεις προς την αρμόδια επί του προϋπολογισμού αρχή σχετικά με ενδεχόμενες προσαρμογές και ενισχύσεις οι οποίες οφείλουν να γίνουν σε διάφορους χρηματοδοτικούς προγραμματισμούς που είχαν εγκριθεί προηγουμένως (ανακατανομή των πόρων και αναπρογραμματισμό) 7

34. επισημαίνει τον ενδεικτικό χαρακτήρα της κατανομής του πολυετούς χρηματοδοτικού πλαισίου ανά κράτος μέλος που έχει αποφασισθεί βάσει του άρθρου 12 του κανονισμού (ΕΟΚ) αριθ. 2081/93. Κατά συνέπεια η Επιτροπή καλείται, βάσει της προαναφερθείσας έκθεσης, να λάβει όλα τα μέτρα που θα κριθούν απαραίτητα για την επίτευξη των στόχων που τέθηκαν στο Εδιμβούργο 7

35. θεωρεί απαραίτητο, να διατηρηθεί η δυνατότητα αυτόματης επανεγγραφής στον προϋπολογισμό, λόγω της χρονικής απόστασης μεταξύ των περιόδων πολυετούς δημοσιονομικού σχεδιασμού και του ετήσιου χαρακτήρα του προϋπολογισμού 7 επιθυμεί σφοδρά να μην επιχειρήσει η Επιτροπή να κάνει «οικονομίες» εις βάρος της αρχής της οικονομικής και κοινωνικής συνοχής και να επανεξετάσει το σχέδιό της που περιλαμβάνεται στην Ατζέντα 2000 το οποίο αποσκοπεί να επιβάλλει κυρώσεις στην υπο-επιτροπή πιστώσεων μέσω της μη επανεγγραφής των πιστώσεων αυτών στο πλαίσιο του πολυετούς προγραμματισμού 7

36. ελπίζει ότι η προσφυγή στα δάνεια της ΕΤΕ και του ΕΝΤ δεν θα αποβλέπει στην αντικατάσταση, αλλά στην προσθήκη στις επιχορηγήσεις των διαρθρωτικών ταμείων 7

37. επικρίνει για πολλοστή φορά το Συμβούλιο, το οποίο αντιδρά όλο και περισσότερο στις καθυστερήσεις εκτέλεσης με περικοπές των πιστώσεων δημιουργώντας με τον τρόπο αυτό το ενδεχόμενο να προκληθούν προβλήματα ρευστότητας και υποσκάπτοντας τους στόχους δαπανών που συμφωνήθηκαν στο Εδιμβούργο 7 καλεί το Συμβούλιο ήδη στην φάση αυτή, κατά την κατάρτιση του προϋπολογισμού για το 1999, να λάβει υπόψη του τις υποχρεώσεις που προκύπτουν από τις συμφωνηθείσες στο Εδιμβούργο κατευθυντήριες γραμμές 7

38. καλεί τα κράτη μέλη να προχωρήσουν με αποφασιστικότητα στην απορρόφηση των πιστώσεων στον προβλεπόμενο βαθμό και να αποφύγουν όσο το δυνατόν περισσότερο την επιστροφή κοινοτικών πόρων στους εθνικούς προϋπολογισμούς 7

39. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή καθώς και τις κυβερνήσεις και τα κοινοβούλια των κρατών μελών.